News Update: Nikkei เผย Apple เตรียมลดการผลิตทั้ง iPhone SE และ AirPods เหตุสงคราม-เงินเฟ้อ กระทบความต้องการซื้อ - FINNOMENA
Apple วางแผนลดการผลิต iPhone และ AirPods เหตุวิกฤติยูเครนและเงินเฟ้อส่งผลกระทบต่อความต้องการซื้ออุปกรณ์อิเล็กทรอนิกส์ของผู้บริโภค
28 มี.ค. 2565

Apple วางแผนลดการผลิต iPhone และ AirPods เหตุวิกฤติยูเครนและเงินเฟ้อส่งผลกระทบต่อความต้องการซื้ออุปกรณ์อิเล็กทรอนิกส์ของผู้บริโภค
สำนักข่าว Nikkei รายงานว่า Apple เตรียมลดการผลิต iPhone SE ลงประมาณ 20% หรือประมาณ 2-3 ล้านเครื่องจากที่วางแผนไว้ตอนแรก เนื่องจากความต้องการบริโภคอ่อนแอกว่าที่คาดการณ์
นอกจากนี้ บริษัทยังเตรีมลดกำลังการผลิต AirPods ลงมากกว่า 10 ล้านเครื่องในปีนี้ ด้วยเหตุผลเดียวกัน
โดย Apple เพิ่งเปิดเปิดตัว iPhone SE ที่รองรับ 5G ไปในช่วงต้นเดือนที่ผ่านมา ซึ่งเป็นรุ่นราคาประหยัดที่มุ่งเป้าไปที่ผู้บริโภคในตลาดเกิดใหม่เป็นหลัก
Counterpoint Research ระบุว่า ยอดขาย iPhone SE รุ่นก่อนหน้าคิดเป็น 12% ของยอดขาย Phone ทั้งหมด นับตั้งแต่เปิดตัวในไตรมาส 2 ปี 2020 จนถึงสิ้นปี 2021 โดยญี่ปุ่นเป็นตลาดที่ใหญ่ที่สุดรองจากสหรัฐฯ
สำนักข่าว Nikkei ยังรายงานว่าเพิ่มเติมว่า Apple ได้ขอให้ซัพพลายเออร์ผลิต iPhone 13 ทุกรุ่นน้อยกว่าที่วางแผนไว้ก่อนหน้านี้ลงอีก 2-3 ล้านเครื่อง แต่การลดการผลิตนี้เป็นการปรับตามความต้องการตามฤดูกาล
ขณะที่ Apple ยังไม่ได้ออกมาให้ความเห็นเกี่ยวกับเรื่องนี้
อ้างอิง: https://www.reuters.com/technology/apple-cut-iphone-airpods-output-nikkei-2022-03-28/
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Apple
iPhone
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA